Resultate vir Varsitybeker-Reeks
Rugby 15 April 2019 18:24
Rugby 27 Maart 2019 05:30
Rugby 18 Maart 2019 20:48
Baljoggie nou reeks se breker-driedrukker
Rugby 11 Maart 2019 21:20
Maties skrik wakker, Tuks rol Shimlas
Rugby 11 Maart 2019 20:58
Varsitybeker: Voorspelers red Maties se basse
10 Maart 2019 09:30
Beperking op beurse sal sake gelyk maak
Rugby 18 Februarie 2019 05:50
Rugby 15 Februarie 2019 21:30
Nog Sport 12 Februarie 2019 13:11 Johannes Rudolf Albertyn - Wikipedia
Johannes Rudolf Albertyn
Ds. J.R. Albertyn
Dr. Johannes Rudolf Albertyn (Riversdal, 6 Augustus 1878 - Kaapstad, 14 November 1967) was 'n leraar in die Nederduitse Gereformeerde Kerk en 'n kenner op die gebied van armesorg en welsyn.
Albertyn behaal die BA-graad aan die Hugenote-universiteitskollege op Wellington in 1899 en daarna die graad BD aan die Princeton-universiteit in Amerika. Van 1906 tot 1926 is hy leraar van die NG gemeente Willowmore, waar hy hom beywer vir die opvoeding van behoeftige kinders, en van 1926 tot 1936 leraar van die NG gemeente Kimberley, waar hy werk om verarmde gesinne op te hef.
Van 1936 tot 1949 dien hy as algemene armesorgsekretaris van die Nederduitsch Hervormde of Gereformeerde Kerk in Transvaal en van 1949 tot 1956 sekretaris van die Federale Armesorgraad, wat hy in 1933 gestig het. Hy was ook van 1928 tot 1932 lid van die Carnegie-kommissie van Ondersoek na die Armblankevraagstuk. Die nasionale kongres in 1934 oor die verarming van blankes is deur sy toedoen gehou. As voorsitter van die Kommissie van Ondersoek oor Stadstoestande (1945-'47), skryf hy die verslag Kerk en stad, wat 'n standaardwerk geword en meer as een uitgawe beleef het.
In 1960 volg die publikasie van nog 'n ondersoek, Land en stad. Albertyn het ook 'n magdom artikels vir verskeie joernale geskryf. In 1948 ken die Universiteit van Pretoria 'n eredoktersgraad aan hom toe. Nog 'n eerbewys was toe die kerkraadslede van die Bosveldgedeelte van die NG gemeente Waterberg-Noord in 1944 uit drie voorgestelde name Albertyn kies as die naam van die gemeente wat op die afstigtingsvergadering op 14 Oktober 1944 op Hoornbosch in die huidige provinsie Limpopo gestig is. Dit was nadat dr. Albertyn soveel vir die afstigting van dié destyds hulpbehoewende gemeente beteken het. Vandag is Ellisras die kern van die gemeente.
Albertynshof in Kimberley, wat vroeër as Newton bekendgestaan het, is na hom genoem nadat die inwoners van die township verskuif en die krotbehuising "opgeruim" is.
Ontsluit van "https://af.wikipedia.org/w/index.php?title=Johannes_Rudolf_Albertyn&oldid=1613004"
Sterftes in 1967
Die bladsy is laas op 18 November 2017 om 08:25 bygewerk.